Већ након прве утакмице и победе у пријатељском сусрету против Италије играном у Напуљу у фебруару 1994, Жаке постаје стални селектор. Убрзо је одабрао Ерика Кантону као репрезентативног капитена али дошло је до непредвиђеног преокрета. Наиме, Кантона је након ударања навијача Кристал паласа током премијерлигашке утакмице у јануару 1995. суспендован на годину дана за све међународне утакмице. Будући да је Кантона био кључни играч у репрезентацији, Жаке је био присиљен на велике промене у репрезентацији. Осим суспендованог Кантоне, селектор је из репрезентације склонио и Давида Жинолу и Жан-Пјера Папена док је у Триколоре увео Зинедина Зидана и друге младе играче. Успех се приметио након што су се „Галски петлови“ пласирали у полуфинале ЕУРО-а 1996. у Енглеској.